KINNITATUD

RMK õigus- ja hangete osakonna

juhataja käskkirjaga 1-47.3322/1

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetlusega riigihankes „Maaparandussüsteemide ja teede ehitustööde omanikujärelevalve 2025-2028“ (viitenumber: 290039).

Hange viiakse läbi vastavalt riigihangete seadusele (edaspidi **RHS**), Hankija hangete läbiviimise korrale ja riigihanke alusdokumentides sätestatud tingimustele.

1. **ÜLDOSA** 
   1. Hankija nimi ja andmed: Riigimetsa Majandamise Keskus, Mõisa/3, Sagadi küla, Haljala vald, Lääne-Viru maakond 45403, registrikood 70004459.
   2. Hankemenetluse nimetus „Maaparandussüsteemide ja teede ehitustööde omanikujärelevalve 2025-2028“ (viitenumber: 290039” (edaspidi hankemenetlus).
   3. CPV Klassifikatsioon: 71520000-9 Ehitusjärelevalveteenused
   4. Riigihanke alusdokumendid (edaspidi **RHAD**) on kõik asjakohased RHS § 4 punktis 17 viidatud dokumendid, sh:
      1. Käesolev hankedokument koos kõikide lisadega;
      2. Hankemenetluses riigihangete registris *(*edaspidi **RHR**) avaldatud teave, sh hanketeade (edaspidi **HT**), kõrvaldamise alused (sh hankepassi vorm), kvalifitseerimistingimused, vastavustingimused, hindamiskriteeriumid (sh hindamismetoodika kirjeldus) ja kõik enne pakkumuste esitamise tähtpäeva saadetud info ja dokumendid, millega on muudetud, selgitatud või täpsustatud RHAD nõudeid.
   5. RHAD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.
   6. Hankemenetlus ei ole jagatud osadeks, kuna see ei ole majanduslikult otstarbekas ega praktiline. Hankelepingute sõlmimiseks viiakse läbi minikonkurss raamlepingus sätestatud tingimustel, mistõttu on tagatud teenuse osutamiseks piisav konkurents ja juurdepääsetavus teenuse osutamiseks.
   7. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   8. Riigihankes ei ole lubatud osaleda ettevõtjatel (sh isikud, kelle vahenditele tuginetakse), kelle elu- või asukoht on Valgevene Vabariigis (RHS § 7 lg 3). Hankija lükkab pakkumuse tagasi, kui lepingu sõlmimine selle pakkumuse alusel rikuks rahvusvahelist sanktsiooni rahvusvahelise sanktsiooni seaduse tähenduses. Nõuet rakendatakse ka ühispakkujate ja alltöövõtjate suhtes.
2. **RAAMLEPINGU ESE JA EELDATAV MAKSUMUS**
   1. Raamlepingu esemeks on RMK Maaparandussüsteemide ja teede ehitustööde omanikujärelevalve teenuse tellimine.
   2. Pakkuja peab teostama järgmised töö(d): omanikujärelevalve teenuse osutamine.
   3. Hankemenetluse tulemusel sõlmib hankija edukate pakkujatega raamlepingu kestusega kuni 48 kuud. Edukaks tunnistatakse iga pakkumus, mille on teinud pakkuja, kellel on lepingu täitmiseks vastavasisuline õigussuhe maaparandusseaduse §-s 36 (või mujal, kui Eestis asuva pakkuja puhul tema asukohariigi vastavas õigusaktis) nimetatud maaparanduse omanikujärelevalve alal tegutseva vastutava spetsialistiga (või füüsilisest isikust ettevõtja on ise maaparanduse ekspertiisi alal tegutsev vastutav spetsialist).
   4. Raamlepingu alusel korraldab hankija lepingupartnerite vahel minikonkursse, mille edukate pakkujatega sõlmitakse hankeleping omanikujärelevalve teenuse osutamiseks konkreetsetel objektidel. Hankelepingute alusel tehtavale tööle kohaldatakse nii hanke alusdokumendi kohast tehnilist kirjeldust, kui ka minikonkursi dokumendis antud objektipõhist juhist.
   5. Alternatiivsete lahenduste esitamine ei ole lubatud.
   6. Raamlepingu eseme tehniline kirjeldus on toodud lisas 1.
   7. Raamlepingu ja hankelepingu projekt on toodud lisas 2 ja lisas 3.
   8. Raamlepingu maksimaalne kogumaksumus on kuni 500 000,00 EUR ilma käibemaksuta.
   9. Raamleping sõlmitakse tähtajaga 48 kuud või kuni raamlepingu planeeritud maksimaalse kogumaksumuse täitumuseni, olenevalt kumb tingimuse täitumine saabub varem.
   10. Hankija ei ole raamlepingu täitmisel seotud lepingu maksimaalse mahuga ega maksumusega, teenust tellitakse vastavalt reaalsele vajadusele ja olemasolevatele võimalustele.
   11. Teenuse osutamisel peab pakkuja juhinduma Eesti Vabariigis kehtivatest seadustest, määrustest, valdkondlikest regulatsioonidest, sh standarditest jms. eelkõige lepingu täitmise ajal kehtivast maaeluministri 20.12.2018 määrusele nr 79 „Maaparandussüsteemi ehitamise üle omanikujärelevalve tegemise nõuded“. <https://www.riigiteataja.ee/akt/104112020070?leiaKehtiv> .
3. **PAKKUMUS, PAKKUMUSE ESITAMINE JA VASTAVUSE KONTROLLIMINE**
   1. Pakkujale, sh ühispakkujale kohaldatavad kõrvaldamise alused ning pakkumuse vastavustingimused on avaldatud RHR-s vastava hankemenetluse alusandmete all.
   2. Pakkumus peab vastama RHAD-s sätestatud tingimustele, sh peavad pakkumuses esitatud andmed olema esitatud viisil, mis võimaldavad hankijal kontrollida pakkumuse vastavust RHAD-s toodud tingimustele.
   3. Pakkumus ei tohi olla mis tahes viisil eksitav. Pakkuja ei saa omalt poolt teha muudatusi, reservatsioone ega seada omapoolseid tingimusi RHAD-s esitatud nõuete kohta, mille kohta hankija ei ole pakkujapoolset pakkumust küsinud. Pakkujal ei ole lubatud esitada tingimuslikku pakkumust.
   4. Pakkumus tuleb esitada elektrooniliselt RHR (<https://riigihanked.riik.ee>) vahendusel. Pakkumuse esitamise tähtaeg on esitatud HT-s.
   5. Pakkumus peab olema esitatud pakkuja seadusjärgse või volitatud esindaja poolt.
   6. Juhul, kui pakkumuse esitab isik, kes ei ole Eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudel esitama seadusjärgse esindaja(te) volikirja pakkuja esindamiseks. Kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
   7. Hankija ei vastuta võimalike viivituste, tõrgete või katkestuste eest, mille põhjustavad RHR-s hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni- või internetiühenduses või muude elektrooniliste seadmete ja vahendite, sealhulgas tarkvara töös. Hankija ei vastuta RHR-i kasutamisest või mittekasutamisest tekkinud kahjude või saamatajäänud tulu eest.
   8. Pakkumuste avamine toimub elektrooniliselt RHR-s HT-s toodud ajal.
   9. Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks RHR kaudu. Pärast teate avaldamist või dokumendi lisamist saadab RHRi süsteem automaatteavituse registreeritud isikutele. Samuti esitab hankija kõik otsused pakkujatele RHR süsteemi kaudu, mille lisamise kohta saadab RHRi süsteem automaatteavituse.
   10. Juhul, kui pakkujad esitavad pakkumuse ühiselt (edaspidi ühispakkujad) peavad ühispakkujad arvestama RHS § 7 lõigetes 4–6 ja § 110 lg 4 esitatud nõudeid ning esitama koos pakkumusega ühispakkujate esindajale antud volikirja. Kui ühispakkuja(d) oma majandusliku ja finantsseisundi või tehnilise ja kutsealase pädevuse tõendamiseks tuginevad teiste ühispakkujate vahenditele vastavalt RHS § 103 lg-tes 1 ja 3 sätestatud tingimustele, siis peab pakkumus sisaldama infot iga ühispakkuja poolt täidetava hankelepingu osa suuruse ja iseloomu kohta. Hankepass tuleb esitada iga ühispakkuja kohta.
   11. Juhul, kui pakkujal esineb vähemalt üks RHS § 95 lõike 1 punktides 1–3 ja ning lõike 4 punktides 2–11 nimetatud alustest, peab pakkuja esitama hankija nõudmisel RHS § 97 kohased ja põhjendatud heastamismeetmed iga sellise esinenud asjaolu kohta.
   12. Pakkumuse maksumus tuleb esitada eRHRi töölehel „Hindamiskriteeriumid ja hinnatavad näitajad“ toodud struktuuri kohaselt. Täpsusega kaks kohta pärast koma. Pakkuja esitatud maksumused peavad sisaldama kõiki alusdokumentides ja selle lisades kirjeldatud teenuse osutamiseks tehtavaid kulutusi. Pakkumuse maksumus peab sisaldama kõiki kulusid vastavalt alusdokumentidele ning seal nimetamata kulusid, mis on vajalikud lepingu nõuetekohaseks täitmiseks. 0 või negatiivse väärtusega maksumusi ei ole lubatud kasutada ja sellised pakkumused loeb hankija mittevastavaks ja lükkab tagasi.
   13. Hankija lükkab pakkumuse tagasi, kui see ei vasta alusdokumentides esitatud tingimustele, kui pakkuja ei esita tähtajaks hankija nõutud selgitusi või pakkuja selgituste põhjal ei ole võimalik üheselt hinnata pakkumuse vastavust alusdokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid alusdokumentides nimetatud tingimustest.
   14. Kui hankija leiab, et pakkumuse maksumus on lepingu eset arvestades põhjendamatult madal, nõuab hankija kirjalikku taasesitamist võimaldavas vormis pakkujalt asjakohast samas vormis esitatud selgitust. Pakkuja on kohustatud esitama selgituse hankijale 5 tööpäeva jooksul vastava nõude saamisest arvates. Pakkumuse maksumus võib olla eelkõige põhjendatud RHS § 115 lõikes 7 nimetatud asjaoludega.
4. **PAKKUMUSTE HINDAMINE JA EDUKAKS TUNNISTAMINE**
   1. Hankija hindab vastavaks tunnistatud pakkumusi vastavalt HD-le ja RHR-s toodud hindamisekriteeriumide osakaaludele 100 väärtuspunkti süsteemis.
   2. Edukaks tunnistatakse iga pakkumus, mille on teinud pakkuja, kellel on lepingu täitmiseks vastavasisuline õigussuhe maaparandusseaduse §-s 36 (või mujal, kui Eestis asuva pakkuja puhul tema asukohariigi vastavas õigusaktis) nimetatud maaparanduse omanikujärelevalve alal tegutseva vastutava spetsialistiga (või füüsilisest isikust ettevõtja on ise maaparanduse ekspertiisi alal tegutsev vastutav spetsialist).
5. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui:
      1. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);
      2. kui tekib vajadus raamlepingu eset olulisel määral muuta;
      3. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või lepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      4. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      5. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
6. **RAAMLEPING**
   1. Kui edukaks tunnistatud pakkuja ei allkirjasta või ei esita hankijale allkirjastatud raamlepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldub RHS § 119.
   2. Raamleping allkirjastatakse digitaalselt. Juhul, kui raamlepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Raamleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe raamlepingu eksemplari allkirjastatult tagastama hankijale 5 tööpäeva jooksul raamlepingu kättesaamisest arvates. Hankija võib eduka pakkuja taotluse ja vajaduse korral raamlepingu tagastamise tähtaega pikendada. Kui pakkuja ei tagasta tema poolt allkirjastatud raamlepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel.
   3. Raamlepingu sõlminud pakkuja esitab hankijale hiljemalt raamlepingu täitmise alustamise ajaks selleks ajaks teada olevate raamlepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta. Sama teave tuleb esitada ka iga alltöövõtja kohta, kes osaleb lepingu täitmisel ja kelle kohta pole hankijale raamlepingu täitmise alustamise ajaks teavet esitatud.
   4. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.
7. **HANKELEPINGUTE SÕLMIMINE RAAMLEPINGU ALUSEL**
   1. Raamlepingu alusel korraldab hankija lepingupartnerite vahel minikonkursse (RHS § 30 lg 9), mille edukate pakkujatega sõlmitakse hankeleping teenuse osutamiseks konkreetsetel objektidel. Hankelepingute alusel tehtavale tööle kohaldatakse nii hanke alusdokumendi lisa 1 kohast tehnilist kirjeldust, kui ka minikonkursi dokumendis antud objektipõhist juhist.
   2. Minikonkurside läbiviimise ja hankelepingute sõlmimise tingimused on toodud raamlepingu projektis.
   3. Hankija annab mõistliku tähtaja pakkumuste esitamiseks raamlepingu alusel, arvestades hankelepingu eseme keerukust ja pakkumuste esitamiseks vajalikku aega.
8. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel esitatud küsimustele ei vastata.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.
   3. Kui RHAD-ga seotud selgitustaotluse hankijale laekumise ja pakkumuste esitamise tähtpäeva vahele ei jää vähemalt kuut päeva, ei ole hankija kohustatud selgitustaotlusele vastama.
   4. Hankija vastab RHAD-ga seotud selgitustaotlustele RHS § 46 sätestatud tähtaegadel ja korras.
9. **HANKEDOKUMENDI LISAD**

Lisa 1 – Tehniline kirjeldus

Lisa 2 – Raamlepingu projekt

Lisa 3 – Hankelepingu projekt